LIETUVOS RESPUBLIKOS APLINKOS MINISTRAS

ĮSAKYMAS

DĖL SPRENDIMO SUSIGRĄŽINTI LĖŠAS, IŠMOKĖTAS PROJEKTO NR. VP3-1.1-AM-02-V-01-002 VYKDYTOJAI VIEŠAJAI ĮSTAIGAI BŪSTO ENERGIJOS TAUPYMO AGENTŪRAI, PANAIKINIMO

2015 m. lapkričio 10 d. Nr. D1-814

Vilnius

Vadovaudamasis 2007–2013 metų Europos Sąjungos struktūrinės paramos grąžintinų ir grąžintų lėšų administravimo ir grąžintinų ir grąžintų lėšų ataskaitos rengimo taisyklių, patvirtintų Lietuvos Respublikos finansų ministro 2010 m. birželio 4 d. įsakymu Nr. 1K-184 „Dėl 2007–2013 metų Europos Sąjungos struktūrinės paramos grąžintinų ir grąžintų lėšų administravimo ir grąžintinų ir grąžintų lėšų ataskaitos rengimo taisyklių patvirtinimo“, 16.2.4 papunkčiu ir atsižvelgdamas į Lietuvos Respublikos aplinkos ministerijos Aplinkos projektų valdymo agentūros (toliau – Agentūra) 2015 m. spalio 22 d. raštu Nr. (29-2-6)-APVA-1417 „Dėl siūlomų grąžinti lėšų anuliavimo“ pateiktą siūlymą atšaukti siūlomų grąžinti lėšų grąžinimo procedūrą:

1.	Panaikinu Lietuvos Respublikos aplinkos ministerijos 2015 m. rugsėjo 28 d. sprendimą, priimtą patvirtinus Agentūros pateiktą 2015 m. rugsėjo 22 d. siūlomų grąžinti lėšų formą Nr. 3 (toliau – forma), susigrąžinti lėšas, išmokėtas projekto Nr. VP3-1.1-AM-02-V-01-002 vykdytojai viešajai įstaigai Būsto energijos taupymo agentūrai.

2.	Nurodau Agentūrai anuliuoti formą per 5 darbo dienas nuo formos perdavimo Agentūrai dienos.

Aplinkos ministras	Kęstutis Trečiokas